cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1136
title: ความสัมพันธ์ระหว่างสถานภาพโรงพยาบาล การเป็นโรงพยาบาลดึงดูใจ กับความยึดมั่นผูกพันต่อองค์การของพยาบาลวิชาชีพ โรงพยาบาลมหาวิทยาลัย

description: การวิจัยเชิงพรรณนาครั้งนี้มีวัตถุประสงค์เพื่อศึกษาความยึดมั่นผูกพันต่อองค์การของพยาบาลวิชาชีพ โรงพยาบาลมหาวิทยาลัย และเพื่อศึกษาความสัมพันธ์ระหว่างสถานภาพโรงพยาบาล การเป็นโรงพยาบาลดึงดูดใจ ด้านภาวะผู้นำการเปลี่ยนแปลง ด้านการเสริมสร้างพลังอำนาจ ด้านการเป็นแบบอย่างของการปฏิบัติการเชิงวิชาชีพ ด้านการพัฒนาคุณภาพ นวัตกรรมและองค์ความรู้ใหม่ และด้านผลลัพธ์คุณภาพเชิงประจักษ์ กับความยึดมั่นผูกพันต่อองค์การของพยาบาลวิชาชีพ โรงพยาบาลมหาวิทยาลัย กลุ่มตัวอย่าง คือ พยาบาลวิชาชีพ จำนวน 308 คน เครื่องมือที่ใช้ในการเก็บรวบรวมข้อมูล คือ แบบสอบถามการเป็นโรงพยาบาลดึงดูดใจ ประกอบด้วย ด้านภาวะผู้นำการเปลี่ยนแปลง ด้านการเสริมสร้างพลังอำนาจ ด้านการเป็นแบบอย่างของการปฏิบัติการเชิงวิชาชีพ ด้านการพัฒนาคุณภาพ นวัตกรรมและองค์ความรู้ใหม่ และด้านผลลัพธ์คุณภาพเชิงประจักษ์ กับความยึดมั่นผูกพันต่อองค์การ ตรวจสอบความตรงตามเนื้อหา และหาค่าความเที่ยงโดยสูตรสัมประสิทธิ์แอลฟาของครอนบาคได้ .98, .91, .94, .97, .96, .90 และ .95 ตามลำดับ วิเคราะห์ข้อมูลโดยการแจกแจงความถี่ ค่าเฉลี่ย ส่วนเบี่ยงเบนมาตรฐาน สถิติไคสแควร์ และค่าสัมประสิทธ์สหสัมพันธ์เพียร์สันผลการวิจัย พบว่า 1. คะแนนเฉลี่ยความยึดมั่นผูกพันต่อองค์การของพยาบาลวิชาชีพ โรงพยาบาลมหาวิทยาลัย อยู่ในระดับสูง (ค่าเฉลี่ย = 4.01, SD = 0.61) 2. สถานภาพโรงพยาบาล ไม่มีความสัมพันธ์กับความยึดมั่นผูกพันต่อองค์การของพยาบาลวิชาชีพ 3. การเป็นโรงพยาบาลดึงดูดใจ มีความสัมพันธ์ (r = .723) กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย จำแนกตามรายด้าน ได้ดังนี้1) การเป็นแบบอย่างของการปฏิบัติการเชิงวิชาชีพ มีความสัมพันธ์ทางบวก กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย (r = .686) 2) การเสริมสร้างพลังอำนาจ มีความสัมพันธ์ทางบวก กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย (r = .680) 3) ผลลัพธ์คุณภาพเชิงประจักษ์ มีความสัมพันธ์ทางบวก กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย (r = .584) 4) การพัฒนาคุณภาพ นวัตกรรมและองค์ความรู้ใหม่ มีความสัมพันธ์ทางบวก กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย (r = .563) 5) ภาวะผู้นำการเปลี่ยนแปลง มีความสัมพันธ์ทางบวก กับความยึดมั่นผูกพันต่อองค์การ ของพยาบาลวิชาชีพ โรงพยาบาลมหาวิทยาลัย (r = .556)
DOI: 10.14457/cu.the.2011.1137
title: การพยากรณ์ความขรุขระผิวสำหรับชิ้นงานเหล็กกล้าในกระบวนการกลึงซีเอ็นซีด้วยวิธีการพื้นผิวผลตอบสนอง

description: งานวิจัยนี้มีวัตถุประสงค์เพื่อการพัฒนาสมการพยากรณ์ความขรุขระผิวสำหรับชิ้นงานในการกลึงเหล็กกล้าคาร์บอนด้วยมีดตัดคาร์ไบด์เคลือบผิว โดยใช้วิธีการพื้นผิวผลตอบสนองด้วยการออกแบบการทดลองแบบบ็อก-เบห์นเคน เพื่อศึกษาความสัมพันธ์ของปัจจัยการตัดที่มีผลต่อความขรุขระผิวของชิ้นงาน แรงตัดและอุณหภูมิในการตัด ได้แก่ ความเร็วตัด อัตราป้อนตัด ความลึกตัด และรัศมีจมูกมีด และเพื่อหาเงื่อนไขการตัดที่ดีที่สุดที่ให้ความขรุขระผิวน้อยสุดภายในช่วงความขรุขระผิวที่ยอมรับได้สำหรับชิ้นงานที่ใช้ในเครื่องจักรกล คือ ความขรุขระผิวเฉลี่ย (Ra) ไม่เกิน 3.125 ไมโครเมตร ตามมาตรฐาน JIS B0601(1982) โดยติดตั้งไดนาโมมิเตอร์สำหรับวัดแรงตัด และอินฟาเรดไพโรมิเตอร์สำหรับวัดอุณหภูมิขณะตัด เพื่อใช้ในการวิเคราะห์ความสัมพันธ์ระหว่างความขรุขระผิวและเงื่อนไขการตัด อย่างไรก็ตามงานวิจัยนี้ได้พัฒนาสมการของอัตราส่วนแรงตัดและอุณหภูมิตัดด้วยจากผลการทดลองอัตราป้อนตัดและรัศมีจมูกมีดมีอิทธิพลต่อความขรุขระผิวมากกว่าความเร็วตัดและความลึกตัด โดยความขรุขระผิวที่ดีขึ้นเกิดจากอัตราป้อนตัดและความลึกตัดน้อยลง ขณะที่รัศมีจมูกมีดและความเร็วตัดมากขึ้น สมการพยากรณ์ความขรุขระผิวที่ได้มีความแม่นยำและน่าเชื่อถือในการประมาณความขรุขระผิวด้วยระดับความเชื่อมั่น 95% เงื่อนไขการตัดที่ดีที่สุดที่ให้ความขรุขระผิวน้อยสุด คือ ความเร็วตัดสูงสุด 340 เมตรต่อนาที อัตราการป้อนต่ำสุด 0.15 มิลลิเมตรต่อรอบ ระยะลึกตัดต่ำสุด 0.2 มิลลิเมตร และรัศมีจมูกมีดสูงสุด 1.2 มิลลิเมตร
DOI: 10.14457/cu.the.2011.1138
title: ผลของโปรแกรมการเสริมสร้างพลังอำนาจต่อพฤติกรรมป้องกันการป่วยซ้ำของผู้ป่วยจิตเภท

description: การวิจัยกึ่งทดลองครั้งนี้ มีวัตถุประสงค์ เพื่อเปรียบเทียบพฤติกรรมป้องกันการป่วยซ้ำของผู้ป่วยจิตเภท ก่อนและหลังได้รับโปรแกรมการเสริมสร้างพลังอำนาจ และเปรียบเทียบพฤติกรรมป้องกันการป่วยซ้ำของผู้ป่วยจิตเภทกลุ่มที่ได้รับโปรแกรมการเสริมสร้างพลังอำนาจกับกลุ่มที่ได้รับการพยาบาลตามปกติ กลุ่มตัวอย่างคือ ผู้ป่วยจิตเภทที่ได้รับการรักษาแบบผู้ป่วยในสถาบันจิตเวชศาสตร์สมเด็จเจ้าพระยา จำนวน 40 คนและได้รับการจับคู่แล้วสุ่มเข้ากลุ่มทดลองและกลุ่มควบคุมกลุ่มละ 20 คน กลุ่มทดลองได้รับการดูแลตามโปรแกรมการเสริมสร้างพลังอำนาจที่ผู้วิจัยสร้างขึ้น ส่วนกลุ่มควบคุมได้รับการดูแลตามปกติ เครื่องมือที่ใช้ในการวิจัย คือ 1) โปรแกรมการเสริมสร้างพลังอำนาจ 2) แบบสอบถามพฤติกรรมป้องกันการป่วยซ้ำของผู้ป่วยจิตเภทและ 3) แบบประเมินแหล่งพลังอำนาจ ซึ่งผ่านการตรวจสอบความตรงตามเนื้อหาโดยผู้ทรงคุณวุฒิจำนวน 5 คนโดยเครื่องมือสองชุดหลัง มีค่าความเที่ยงสัมประสิทธิ์อัลฟาของครอนบาคเท่ากับ.83 และ.88 ตามลำดับ วิเคราะห์ข้อมูลโดยคำนวนร้อยละ ค่าเฉลี่ย ส่วนเบี่ยงเบนมาตรฐาน ใช้สถิติทดสอบค่าทีผลการวิจัยสรุปได้ดังนี้ 1. พฤติกรรมป้องกันการป่วยซ้ำของผู้ป่วยจิตเภท หลังได้รับโปรแกรมการเสริมสร้างพลังอำนาจสูงกว่าก่อนได้รับโปรแกรมการเสริมสร้างพลังอำนาจอย่างมีนัยสำคัญทางสถิติที่ระดับ .05 2. พฤติกรรมป้องกันการป่วยซ้ำของผู้ป่วยจิตเภท กลุ่มที่ได้รับโปรแกรมการเสริมสร้างพลังอำนาจสูงกว่ากลุ่มที่ได้รับการดูแลตามปกติอย่างมีนัยสำคัญทางสถิติที่ระดับ .05
DOI: 10.14457/cu.the.2011.1139
title: ผลการใช้รูปแบบการพยาบาลเจ้าของไข้ต่อคุณภาพชีวิตของผู้ป่วยระยะสุดท้าย

description: การวิจัยนี้เป็นการวิจัยเชิงทดลอง มีวัตถุประสงค์เพื่อเปรียบเทียบคุณภาพชีวิตของผู้ป่วยระยะสุดท้าย ก่อนและหลังการใช้รูปแบบการพยาบาลเจ้าของไข้ และเปรียบเทียบคุณภาพชีวิตของผู้ป่วยระยะสุดท้ายระหว่างกลุ่มที่ได้รับการพยาบาลตามปกติ กับกลุ่มที่ใช้รูปแบบการพยาบาลเจ้าของไข้ กลุ่มตัวอย่างคือ ผู้ป่วยระยะสุดท้าย จำนวน 40 คน แบ่งเป็นกลุ่มเกณฑ์เทียบเคียง 20 คน และกลุ่มทดลอง 20 คน ได้รับการคัดเลือกโดยการจับคู่ ใช้เพศ อายุ โรค เป็นตัวกำหนด เครื่องมือที่ใช้ในการวิจัยคือ รูปแบบการดูแลผู้ป่วยระยะสุดท้ายแบบพยาบาลเจ้าของไข้ คู่มือ สง่างามท่ามกลางความเจ็บป่วย ซึ่งสร้างและพัฒนาโดยผู้วิจัย และแบบวัดคุณภาพชีวิตของผู้ป่วย ตามแนวคิดของ Ferrell et al. (1995) นำมาปรับปรุงให้เหมาะสมกับบริบทของผู้ป่วยระยะสุดท้าย เครื่องมือที่ใช้ในการวิจัยผ่านการตรวจสอบความตรงตามเนื้อหาจากผู้ทรงคุณวุฒิ จำนวน 5 ท่าน แบบวัดคุณภาพชีวิตของผู้ป่วยทดสอบค่า CVI ได้เท่ากับ .83 และทดสอบความเที่ยง ได้ค่าสัมประสิทธิ์แอลฟาของครอนบาค เท่ากับ .96 วิเคราะห์ข้อมูลโดยใช้ ค่าเฉลี่ย ส่วนเบี่ยงเบนมาตรฐาน และสถิติทดสอบทีผลการวิจัยสรุปได้ดังนี้ 1. คุณภาพชีวิตของผู้ป่วยระยะสุดท้ายโดยรวมทุกด้าน หลังให้การดูแลรูปแบบพยาบาลเจ้าของไข้ สูงกว่าก่อนให้การดูแลรูปแบบพยาบาลเจ้าของไข้ อย่างมีนัยสำคัญทางสถิติที่ระดับ .00 2. คุณภาพชีวิตของผู้ป่วยระยะสุดท้ายโดยรวมทุกด้าน ในกลุ่มที่ได้รับการดูแลรูปแบบพยาบาลเจ้าของไข้ สูงกว่ากลุ่มที่ได้รับการพยาบาลตามปกติ อย่างมีนัยสำคัญทางสถิติที่ระดับ.05
DOI: 10.14457/cu.the.2011.1140
title: บทบาทของครูไฉน เรียนรู้ ต่อวงปี่พาทย์ในจังหวัดเพชรบุรี

description: ครูไฉน เรียนรู้ เป็นศิลปินที่มีความรู้ความสามารถทางด้านดนตรีไทยและมีบทบาทต่อวงปี่พาทย์ในจังหวัดเพชรบุรี ท่านเป็นศิษย์ของหลวงประดิษฐไพเราะ (ศร ศิลปบรรเลง) ครูทองสุข นักดนตรี ครูศิริ นักดนตรี ความสามารถด้านปี่พาทย์ทำให้ได้รับการยกย่องและเคารพนับถือในฐานะนักดนตรีที่มีฝีมือของจังหวัดเพชรบุรีผลการวิจัยพบว่า ปัจจัยที่ทำให้ครูไฉน เรียนรู้มีบทบาทสำคัญต่อวงปี่พาทย์ในจังหวัดเพชรบุรีคือ การเป็นลูกศิษย์ในสำนักครูหลวงประดิษฐ์ไพเราะ (ศร ศิลปบรรเลง) อุปนิสัยส่วนตัวและฝีมือความสามารถทางด้านดนตรี รวมทั้งการได้รับความอุปถัมภ์จากทางวัดไทรทองและวัดโพธิ์ทัยมณีทั้งด้านงบประมาณและการส่งเสริมชื่อเสียงของวง บทบาทที่สำคัญของครูไฉน เรียนรู้ต่อวงปี่พาทย์ในจังหวัดเพชรบุรีคือ ทำให้ทางเพลงของหลวงประดิษฐไพเราะ (ศร ศิลปบรรเลง) แพร่หลายกลายเป็นทางที่สำคัญของวงปี่พาทย์ในจังหวัดเพชรบุรีและส่งเสริมปี่พาทย์มอญในจังหวัดเพชรบุรีให้มีแบบแผนในการบรรเลงและแพร่หลายกลายเป็นที่นิยมสืบมา
DOI: 10.14457/cu.the.2011.1141
title: ผลของการฝึกพลัยโอเมตริกบนบกและในน้ำที่มีต่อพลังระเบิดของกล้ามเนื้อขาและความเร็วในการว่ายน้ำท่ากบระยะทาง 50 เมตรของนักกีฬาว่ายน้ำชาย

description: การวิจัยครั้งนี้มีวัตถุประสงค์เพื่อศึกษาและเปรียบเทียบผลของการฝึกพลัยโอเมตริกบนบกและการฝึกพลัยโอเมตริกในน้ำที่มีต่อพลังระเบิดของกล้ามเนื้อขาและความเร็วในการว่ายน้ำท่ากบระยะทาง 50 เมตรของนักกีฬาว่ายน้ำชายกลุ่มตัวอย่างเป็นนักกีฬาว่ายน้ำชายของโรงเรียนกีฬาจังหวัดสุพรรณบุรี จำนวน 20 คน อายุระหว่าง 15-18 ปี โดยเลือกแบบเจาะจงทดสอบความเร็วในการว่ายน้ำท่ากบระยะทาง 50 เมตร นำผลการทดสอบมาทำการสุ่มแบบกำหนด โดยแบ่งออกเป็น 2 กลุ่ม กลุ่มละ 10 คน ได้แก่ กลุ่มทดลองที่ 1 ฝึกพลัยโอเมตริกบนบก และกลุ่มทดลองที่ 2 ฝึกพลัยโอเมตริกในน้ำ ทำการฝึกเป็นเวลา 8 สัปดาห์ สัปดาห์ละ 2 วัน (วันอังคารและวันศุกร์) ทำการทดสอบแรงปฏิกิริยาจากพื้นในแนวดิ่ง ความเร็วในการกระโดด พลังระเบิดของกล้ามเนื้อขา และความเร็วในการว่ายน้ำท่ากบระยะทาง 50 เมตร ก่อนการทดลองและหลังการทดลอง 8 สัปดาห์ นำผลที่ได้มาวิเคราะห์ทางสถิติ โดยหาค่าเฉลี่ย ส่วนเบี่ยงเบนมาตรฐาน และเปรียบเทียบความแตกต่างก่อนและหลังการทดลองและระหว่างกลุ่มการทดลองโดยการทดสอบค่าทีผลการวิจัย พบว่า หลังการทดลอง 8 สัปดาห์ แรงปฏิกิริยาจากพื้นในแนวดิ่ง ความเร็วในการกระโดดและพลังระเบิดของกล้ามเนื้อขาของกลุ่มทดลองที่ 1 ฝึกพลัยโอเมตริกบนบก และกลุ่มทดลองที่ 2 ฝึกพลัยโอ-เมตริกในน้ำ มากกว่าก่อนการทดลองอย่างมีนัยสำคัญทางสถิติที่ระดับ .05 2. หลังการทดลอง 8 สัปดาห์ แรงปฏิกิริยาจากพื้นในแนวดิ่ง ความเร็วในการกระโดด พลังระเบิดของกล้ามเนื้อขา และความเร็วในการว่ายน้ำท่ากบระยะทาง 50 เมตร ของกลุ่มทดลองที่ 1 ฝึก พลัยโอเมตริกบนบก และกลุ่มทดลองที่ 2 ฝึกพลัยโอเมตริกในน้ำ ไม่แตกต่างกันอย่างมีนัยสำคัญทางสถิติที่ระดับ .05สรุปผลการวิจัย การฝึกพลัยโอเมตริกในน้ำให้ประโยชน์ได้ไม่แตกต่างจากการฝึกพลัยโอเมตริกบนบก
DOI: 10.14457/cu.the.2011.1143
title: การสื่อสารทางการเมืองผ่านเครือข่ายสังคมออนไลน์ของกลุ่มคนเสื้อหลากสี

description: กลุ่มคนเสื้อหลากสีเป็นปรากฏการณ์ทางการเมืองที่เกิดขึ้นในสังคม โดยมีรูปแบบการเกิดของกลุ่มจากสื่อออนไลน์ และด้วยเหตุผลความไม่พอใจและต้องการแสดงออกทางการเมืองของตนเอง ซึ่งมีลักษณะที่ตรงกันข้ามกับอีกฝ่ายที่ได้มีการออกมาชุมนุม ณ ช่วงเวลานั้น ด้วยเหตุนี้จึงเกิดการวิจัยศึกษาขึ้น เพื่อค้นหาว่าปัจจัยการเกิดของกลุ่มคนเสื้อหลากสีนั้นเกิดขึ้นได้อย่างไร มีการใช้สื่อชนิดใดและกลุ่มคนเสื้อหลากสีมีรูปแบบการมีส่วนร่วมทางการเมืองอย่างไรบ้างผลการวิจัยครั้งนี้ปรากฏว่า 1. รูปแบบการเกิดของกลุ่มคนเสื้อหลากสีนั้นมีลักษณะจากการชักชวนให้เข้าร่วมกลุ่มของคนที่มีความสนิทสนมหรือรู้จักกันมาก่อนและได้มีการชักชวนเข้ากลุ่มตามลำดับ โดยจะเห็นได้ว่าผู้ที่ชักชวนและเข้าร่วมกลุ่มกับกลุ่มคนเสื้อหลากสีนั้นจะมีเหตุผลที่คล้ายคลึงกันเช่นความเดือดร้อนส่วนบุคคลไม่ว่าจะเป็นในสถานที่ทำงาน การใช้ชีวิตประจำวันรวมถึงความไม่พอใจต่อการชุมนุมของอีกฝ่าย 2. สื่อที่กลุ่มคนเสื้อหลากสีใช้เป็นหลักนั้นจะเป็นสื่อบุคคล ไม่ว่าจะเป็นการส่งต่อข่าวสาร ตรวจสอบข้อมูลข่าวสาร และมีการใช้สื่อออนไลน์รองลงมา โดยจะพบว่าสื่อมวลชนนั้นมีความสำคัญน้อยมากกับกลุ่มคนเสื้อหลากสี 3. การมีส่วนร่วมทางการเมืองของกลุ่มคนเสื้อหลากสีนั้นพบว่ากลุ่มคนเสื้อหลากสีจะมีรูปแบบในการแสดงออกหรือการมีส่วนร่วมทางการเมืองที่น้อยมาก เนื่องจากกลุ่มคนเสื้อหลากสีนั้นมีการเกิดขึ้นในลักษณะเฉพาะกิจ
DOI: 10.14457/cu.the.2011.1144
title: ภาพลักษณ์ตราสินค้าและคุณค่าตราสินค้าเสื้อผ้าเกรย์ฮาวนด์ออริจินัลและเพลย์ฮาวนด์บายเกรย์ฮาวนด์

description: การศึกษาครั้งนี้มีวัตถุประสงค์เพื่อ 1) เพื่อศึกษาภาพลักษณ์ตราสินค้าเสื้อผ้าเกรย์ฮาวนด์และเพลย์ฮาวนด์ 2) เพื่อศึกษาคุณค่าตราสินค้าเสื้อผ้าเกรย์ฮาวนด์และเพลย์ฮาวนด์ 3)เพื่อศึกษาความสัมพันธ์ระหว่างภาพลักษณ์ตราสินค้าและคุณค่าตราสินค้าที่มีต่อเสื้อผ้าเกรย์ฮาวนด์และเพลย์ฮาวนด์ 4) เพื่อศึกษาความสัมพันธ์ระหว่างภาพลักษณ์ตราสินค้าเสื้อผ้าเกรย์ฮาวนด์ออริจินัลและภาพลักษณ์ตราสินค้าเสื้อผ้าเพลย์ฮาวนด์บายเกรย์ฮาวนด์ 5) เพื่อศึกษาความสัมพันธ์ระหว่างคุณค่าตราสินค้าเสื้อผ้าเกรย์ฮาวนด์ออริจินัลและคุณค่าตราสินค้าเสื้อผ้าเพลย์ฮาวนด์บายเกรย์ฮาวนด์ 6) เพื่อศึกษาความสัมพันธ์ระหว่างภาพลักษณ์ตราสินค้าเสื้อผ้าเกรย์ฮาวนด์ออริจินัลและคุณค่าตราสินค้าเสื้อผ้าเกรย์ฮาวนด์ออริจินัลกับคุณค่าตราสินค้าเสื้อผ้าเพลย์ฮาวนด์บายเกรย์ฮาวนด์การวิจัยในครั้งนี้ เป็นการวิจัยเชิงปริมาณ โดยมุ่งศึกษาภาพลักษณ์ตราสินค้าและคุณค่าตราสินค้าของเสื้อผ้าเกรย์ฮาวนด์และเพลย์ฮาวนด์ ซึ่งผู้วิจัยทำการศึกษาในรูปแบบการวิจัยเชิงสำรวจ (Survey research) โดยใช้แบบสอบถาม (Questionnaire) เป็นเครื่องมือในการเก็บข้อมูล ประชากรที่ใช้เป็นตัวอย่างในการศึกษาครั้งนี้ คือ กลุ่มตัวอย่างที่อาศัยอยู่ในเขตกรุงเทพมหานคร ซึ่งรู้จักตราสินค้าเสื้อผ้าทั้งเกรย์ฮาวนด์และเพลย์ฮาวนด์ โดยผู้วิจัยใช้ตารางสถิติกำหนดขนาดกลุ่มตัวอย่างที่เหมาะสมของ Taro Yamane โดยให้ค่าความเชื่อมั่นที่ร้อยละ 95 ค่าความคลาดเคลื่อน (e) ที่ยอมรับได้ไม่เกินร้อยละ 5 ดังนั้น งานวิจัยนี้ใช้ขนาดตัวอย่างไม่ต่ำกว่า 400 ตัวอย่าง ซึ่งในการวิจัยครั้งนี้กำหนดจำนวนตัวอย่างไว้ 400 คนผลการวิจัยพบว่า ตราสินค้าเสื้อผ้าเกรย์ฮาวนด์และเพลย์ฮาวนด์มีภาพลักษณ์รวมอยู่ในระดับบวกหรือค่อนข้างดี และคุณค่าตราสินค้าเสื้อผ้าเกรย์ฮาวนด์และเพลย์ฮาวนด์ มีคุณค่าตราสินค้ารวมอยู่ในระดับบวกหรือค่อนข้างดี โดยผลจากการทดสอบสมมติฐานพบว่า ภาพลักษณ์ตราสินค้าเสื้อผ้าเกรย์ฮาวนด์และเพลย์ฮาวนด์มีความสัมพันธ์กับคุณค่าตราสินค้า โดยเป็นความสัมพันธ์เชิงบวก ภาพลักษณ์ตราสินค้าเสื้อผ้าเกรย์ฮาวนด์ออริจินัลมีความสัมพันธ์กับภาพลักษณ์ตราสินค้าเสื้อผ้าเพลย์ฮาวนด์บายเกรย์ฮาวนด์ โดยเป็นความสัมพันธ์เชิงบวก คุณค่าตราสินค้าเสื้อผ้าเกรย์ฮาวนด์ออริจินัลมีความสัมพันธ์กับคุณค่าตราสินค้าเสื้อผ้าเพลย์ฮาวนด์บายเกรย์ฮาวนด์ โดยเป็นความสัมพันธ์เชิงบวก และภาพลักษณ์ตราสินค้าเสื้อผ้าเกรย์ฮาวนด์ออริจินัลและคุณค่าตราสินค้าเสื้อผ้าเกรย์ฮาวนด์ออริจินัลมีความสัมพันธ์กับคุณค่าตราสินค้าเสื้อผ้าเพลย์ฮาวนด์บายเกรย์ฮาวนด์ โดยเป็นความสัมพันธ์เชิงบวก
DOI: 10.14457/cu.the.2011.1145
title: ผลของการฝึกโปรแกรม Mind – Read ต่อการเข้าใจทรรศนะของบุคคลอื่นของเด็กออทิสติก

description: การวิจัยครั้งนี้มีวัตถุประสงค์เพื่อศึกษาผลของการฝึกโปรแกรม Mind – Read ต่อการเข้าใจทรรศนะของบุคคลอื่นของเด็กออทิสติก กลุ่มตัวอย่างคือ เด็กออทิสติกอายุระหว่าง 6 ปี ถึง 7 ปี จำนวนทั้งหมด 24 คน จัดแบ่งเป็น 2 กลุ่มด้วยวิธีการสุ่มอย่างง่าย คือ กลุ่มทดลอง ที่เข้ารับการฝึกโปรแกรม Mind-Read และกลุ่มควบคุมที่ไม่ได้เข้ารับการฝึกโปรแกรม Mind-Read กลุ่มละ 12 คน กลุ่มตัวอย่างในกลุ่มทดลองจะได้รับการฝึกโปรแกรม Mind – Read ในการเรียนรู้การเข้าใจทรรศนะของบุคคลอื่น จำนวน 10 กิจกรรม ส่วนกลุ่มตัวอย่างในกลุ่มควบคุมทำกิจกรรมปกติในชั้นเรียน กลุ่มตัวอย่างทั้งหมดเข้ารับการทดสอบความสามารถในการเข้าใจทรรศนะของบุคคลอื่นทั้งในระยะก่อนการทดลอง หลังการทดลอง และติดตามผลแล้ววิเคราะห์ข้อมูลด้วยสถิติวิเคราะห์ที (t-test) และการวิเคราะห์ความแปรปรวนแบบวัดซ้ำ (One Way Repeated Measures ANOVA)ผลการวิจัยพบว่า 1. หลังการทดลองค่าเฉลี่ยคะแนนความสามารถในการเข้าใจทรรศนะของบุคลอื่นกลุ่มทดลอง (M=9.50, SD=1.62) และกลุ่มควบคุม (M=3.33, SD=0.98) แตกต่างกันอย่างมีนัยสำคัญทางสถิติที่ระดับ .01 (t = 11.249, df = 22, p
DOI: 10.24431/rw1k32y
title: Growth and Energy of Overwintering Herring in Prince William Sound, 2009-2012, EVOS Herring Program

description: These data are part of the Herring Program of the Exxon Valdez Oil Spill Trustee Council (EVOSTC), which is a multi-faceted study to determine why herring populations in Prince William Sound remain depressed since the early 1990s. Age-0 herring were collected using trawl, cast and gill nets from several study sites located throughout Prince William Sound in November and March for three winters (November 2009 through March 2012), as part of the Exxon Valdez oil spill (EVOS) Herring Program (project number 10100132-D). The dataset is seven comma-separated value (csv) files exported from a Microsoft Access database containing data related to growth rates as an indicator of over-winter performance among young-of-the-year (YOY) herring in Prince William Sound. Herring were collected on research cruises at sea, frozen, and transported by air to the NOAA Auke Bay Laboratory in Juneau, Alaska for length and weight measurements and chemical analysis. The file named Custody contains field collection information. The file named BioData includes length and weight measurements, and the weight of fish stomach contents. The file named RNADNA includes the ratio of ribonucleic acid (RNA) to deoxyribonucleic acid (DNA) contents of herring white muscle tissue, which were used as an indicator of the relative amount of energy individual fish were allocating towards growth (with higher RNA/DNA reflecting greater protein synthesis rates). The file named Diet contains the enumeration of individual prey items in herring stomach contents. Bulk stomach contents masses were measured for all three field years and individual prey items in herring stomach contents were enumerated and identified in the third field year. The file named ProxComp contains the moisture, ash, lipid, and protein content of homogenized whole herring as a percentage of wet tissue mass. The file named Bomb contains energy density measured by calorimetry, measured in kJ/g dry tissue mass. The file named Parts includes the sample identification numbers and the tissues types of any organs weighed.
DOI: 10.5281/zenodo.3475621
title: Festival of Frequency Measurement Submission

description: Festival of Frequency Measurement, 1 October 2019, WWV/WWVH at 5 MHz Data measured and submitted by Jan A. Tarsala, WB6VRN Measurements made at K6TY, 34.1175, -118.0198, DM04xc One-wavelength 40 m vertical loop antenna with maximum response at 70 degrees to true North Kenwood TS-870S receiver with SO-2 TCXO option (all local oscillators and DSP are derived from this one frequency reference) operated in a temperature-stable residential environment TS-870S mode was CW (i.e. upper sideband), 50 Hz IF bandwidth, 1000 Hz beat note frequency Baseband audio beat note frequency measured using Fldigi 4.0 running under Mac OS 10.11 with time set using NTP and audio sampling rate corrected in accordance with Fldigi instructions Two files are uploaded due to a late start: the file K6TY DM04xc 5 MHz.csv covers 1500 to 2400 UTC 1 October 2019 (nine hours), while the file K6TY 34.1175 -118.0198 5 MHz.csv covers 1500 UTC 1 October 2019 to 1500 UTC 2 October 2019 (twenty-four hours). The initial frequency error and the aging of the SO-2 TCXO are obvious when the data are plotted.
description: Also heard BPM underneath WWV/WWVH.
DOI: 10.5281/zenodo.3475622
title: Festival of Frequency Measurement Submission

description: Festival of Frequency Measurement, 1 October 2019, WWV/WWVH at 5 MHz Data measured and submitted by Jan A. Tarsala, WB6VRN Measurements made at K6TY, 34.1175, -118.0198, DM04xc One-wavelength 40 m vertical loop antenna with maximum response at 70 degrees to true North Kenwood TS-870S receiver with SO-2 TCXO option (all local oscillators and DSP are derived from this one frequency reference) operated in a temperature-stable residential environment TS-870S mode was CW (i.e. upper sideband), 50 Hz IF bandwidth, 1000 Hz beat note frequency Baseband audio beat note frequency measured using Fldigi 4.0 running under Mac OS 10.11 with time set using NTP and audio sampling rate corrected in accordance with Fldigi instructions Two files are uploaded due to a late start: the file K6TY DM04xc 5 MHz.csv covers 1500 to 2400 UTC 1 October 2019 (nine hours), while the file K6TY 34.1175 -118.0198 5 MHz.csv covers 1500 UTC 1 October 2019 to 1500 UTC 2 October 2019 (twenty-four hours). The initial frequency error and the aging of the SO-2 TCXO are obvious when the data are plotted.
description: Also heard BPM underneath WWV/WWVH.
DOI: 10.14457/cu.the.2011.1146
title: การรับรู้พฤติกรรมเสี่ยงที่นำไปสู่การมีเพศสัมพันธ์ของวัยรุ่น : กรณีศึกษาในกลุ่มนักเรียนระดับอาชีวศึกษา ในเขตกรุงเทพมหานคร

description: การศึกษาครั้งนี้มีวัตถุประสงค์เพื่อศึกษา การรับรู้พฤติกรรมเสี่ยงที่นำไปสู่การมีเพศสัมพันธ์ของวัยรุ่น กลุ่มตัวอย่างเป็นนักเรียนระดับอาชีวศึกษา การสุ่มตัวอย่างเลือกโรงเรียน อยู่เขตชั้นนอก ชั้นกลางและชั้นใน เขตกรุงเทพมหานคร จากนั้นสุ่มแต่ละเขต โดยใช้วิธีสุ่มอย่างง่าย ได้ 5 โรงเรียน และเลือกนักเรียนที่ศึกษาอยู่ในระดับปวส.ชั้นปีที่ 1 ที่มีอายุตั้งแต่ 18 ปีขึ้นไป จำนวน 400 คน วิเคราะห์ข้อมูลทั่วไปโดยใช้ จำนวน ร้อยละ ค่าเฉลี่ย ค่ามัธยฐาน และส่วนเบี่ยงเบนมาตรฐาน และใช้สถิติวิเคราะห์ในการหาความสัมพันธ์ระหว่างพฤติกรรมเสี่ยงและการรับรู้พฤติกรรมเสี่ยงที่นำไปสู่การมีเพศสัมพันธ์ ผลการศึกษาคุณลักษณะทางประชากรของกลุ่มตัวอย่าง พบว่า ร้อยละ 50.2 เป็นนักเรียนชาย และ ร้อยละ 49.8 เป็นนักเรียนหญิง ส่วนใหญ่อายุ 18-19 ปี และนับถือศาสนาพุทธ สาขาวิชาที่เรียนมีทั้งหมด 17 สาขา แต่จะแตกต่างกันทั้งเพศชาย เพศหญิง และแตกต่างกันในแต่ละโรงเรียน ลักษณะทางเศรษฐกิจและสังคม พบว่า นักเรียนส่วนใหญ่ (ร้อยละ 67.8) ได้รับค่าใช้จ่ายจากบิดา มารดา รายได้เฉลี่ยต่อเดือน 3567.25 บาท การศึกษาพฤติกรรมเสี่ยงทั้ง 5 ด้าน คือ การมีคู่รัก/แฟน การใช้สื่อกระตุ้นอารมณ์ทางเพศ การดื่มเครื่องดื่มแอลกอฮอล์ การใช้สารเสพติด การไปเที่ยวสถานเริงรมย์ พบว่า นักเรียนร้อยละ 73.5 เคยดื่มแอลกอฮอล์ และ ร้อยละ 43.2 เคยใช้สารเสพติด โดยสารเสพติดที่ใช้ส่วนใหญ่คือ บุหรี่ การมีคู่รัก/แฟน พบว่า ร้อยละ 82.8 เคยมีคู่รัก/แฟน และ ร้อยละ 61.8 เคยมีเพศสัมพันธ์ และมีนักเรียนมากกว่าครึ่งที่เคยใช้สื่อกระตุ้นอารมณ์ทางเพศ และไปเที่ยวสถานเริงรมย์ การรับรู้พฤติกรรมเสี่ยงที่นำไปสู่การมีเพศสัมพันธ์พบว่า การดื่มแอลกอฮอล์ การใช้สารเสพติด การใช้สื่อกระตุ้นอารมณ์ทางเพศ การไปเที่ยวสถานเริงรมย์ และการมีคู่รัก เป็นพฤติกรรมเสี่ยงที่นำไปสู่การมีเพศสัมพันธ์ อย่างมีนัยสำคัญทางสถิติ (P-value ≤ .05)
DOI: 10.14457/cu.the.2011.1147
title: ผลกระทบของมวลอุณหภาพของผนังภายนอกอาคารในทิศทางต่างๆที่มีผลต่อการใช้พลังงานของอาคาร ในเขตร้อนชื้น

description: งานวิจัยนี้ศึกษามวลอุณหภาพของผนังภายนอกอาคารในทิศทางต่างๆที่มีผลต่อการใช้พลังงานภายในอาคาร 2 ประเภท คือ บ้านพักอาศัย และอาคารสำนักงาน โดยทำการศึกษาด้วยการจำลองผลจากโปรแกรมคอมพิวเตอร์ VisualDOE4.0 โดยเปลี่ยนตัวแปรจำลองผลไปทั้งสิ้น 5,184 กรณี สำหรับผนังเนื้อเดียวที่ใช้กับบ้านพักอาศัยเดี่ยวทั่วไปที่มีการใช้งานเครื่องปรับอากาศในเวลากลางคืน และอาคารสำนักงานที่ใช้เวลาปรับอากาศในเวลากลางวัน โดยทำการศึกษาตัวแปรเปรียบเทียบวัสดุเป็นสองกลุ่ม ได้แก่ กลุ่มที่หนึ่งวัสดุคอนกรีตบล็อก ที่มีค่าสัมประสิทธิ์การถ่ายเทความร้อนรวมสูง (U-value) ที่มีส่วนประกอบของมวลอุณหภาพ คือ ความหนาผนัง 10, 20, 30 ซม. ความหนาแน่น 1,600, 1,800, 2,000, 2,200 kg/m³ ความจุความร้อนจำเพาะ 0.7, 0.8, 0.9, 1.0 kJ/kg.ºC ส่วนกลุ่มที่สอง วัสดุคอนกรีตมวลเบา ที่มีค่าสัมประสิทธิ์การถ่ายเทความร้อนรวมต่ำที่มีส่วนประกอบของมวลอุณหภาพ คือ ความหนาผนัง 10, 20, 30 ซม. ความหนาแน่น 600, 800, 1,000, 1,200, 1,400 kg/m³ ความจุความร้อนจำเพาะ 0.7, 0.8, 0.9, 1.0 kJ/kg.ºC ผลการจำลองสรุปได้ว่า มวลอุณหภาพยิ่งมาก (DSH) ยิ่งมีผลกับการลดการใช้พลังงานทำความเย็น โดยพบว่าการเพิ่มความหนาผนังมีประสิทธิภาพสูงสุด ส่วนการเพิ่มความหนาแน่นและความจุความร้อนจำเพาะในผนังที่มีความหนา 10 ซม. ลดพลังงานมากกว่าการเพิ่มในผนังที่มีความหนา 20, 30 ซม. ในกรณีบ้านพักอาศัย การใช้วัสดุคอนกรีตบล็อก ช่วยลดพลังงานมากกว่าการใช้วัสดุคอนกรีตมวลเบา ทิศที่ลดพลังงานมากที่สุด เมื่อเพิ่มความหนาผนัง คือ ทิศตะวันตก (อาคารหมุน 0 องศา) หรือ ทิศตะวันตกเฉียงใต้ (อาคารหมุน 45 องศา) ส่วนการเพิ่มความจุความร้อนจำเพาะและความหนาแน่นในผนังหนา 10 ซม. คือ ทิศตะวันตก (อาคารหมุน 0 องศา) หรือ ทิศตะวันออกเฉียงเหนือ (อาคารหมุน 45 องศา) ในผนังหนา 20, 30 ซม. คือ ทิศตะวันออก (อาคารหมุน 0 องศา) หรือ ทิศตะวันออกเฉียงเหนือ (อาคารหมุน 45 องศา)ในกรณีของอาคารสำนักงาน การใช้วัสดุคอนกรีตมวลเบา ช่วยลดพลังงานมากกว่าการใช้วัสดุคอนกรีตบล็อก ทิศที่ลดพลังงานมากที่สุด เมื่อเพิ่มทั้ง ความหนาผนัง ความจุความร้อนจำเพาะและความหนาแน่นในผนังทุกความหนา (10, 20, 30 ซม.) คือ ทิศตะวันตก (อาคารหมุน 0 องศา) หรือ ทิศตะวันตกเฉียงใต้ (อาคารหมุน 45 องศา) โดยทั้งนี้หากพิจารณาการเพิ่มมวลอุณหภาพในผนัง (DSH) ในการก่อสร้างทั้งบ้านพักอาศัยและอาคารสำนักงาน จะมีประสิทธิภาพในการลดการใช้พลังงานเมื่อเพิ่ม ในทิศตะวันตก หรือ ทิศตะวันออกเฉียงใต้